Държавен вестник, бр. 17, 2022 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  17
2. инициира и разработва проекти и про-
грами, финансирани със средства от нацио-
налния бюджет, програми, финансирани от 
фондовете на ЕС за периода 2021 – 2027 г., 
международни донори и други организации, 
които отговарят на целите и приоритетите на 
националната политика и приоритетите на 
Европейския съюз в областта на иновациите 
и технологичното развитие; 
3. оценява иновативното развитие на стра-
ната въз основа на показатели за неговата 
ефективност; определя основните области 
на развитие в съответните сектори и сфери, 
изискващи ранно прилагане на модерни тех-
нологии и иновации; 
4. участва в координирането на резултати-
те на публичната администрация с оглед на 
изпълнението на заложените цели за НИРД 
в секторни стратегии и политики, научноиз-
следователските и аналитичните институции 
и други организации в сферата на изпълнение 
на иновативни идеи, разработки и технологии 
и изготвя и обобщава предложения за подо-
бряване на иновативната активност;
5. координира процеса на „предприемаче-
ско откритие“ и участва в разработването и 
осъществяването на Иновационната стратегия 
за интелигентна специализация на Република 
България и въвеждане на иновации в пред-
приятията;
6. участва в провеждането на политиката по 
отношение на малките и средните предприятия 
и предприемачеството, както и в прилагането 
на клъстерната политика в икономиката;
7. съвместно с Министерството на обра-
зованието и науката разработва политики 
и модели за осигуряване на устойчивост на 
научноизследователските и иновационните 
инфраструктури, достъпа и ползването на 
научноизследователското и иновационното 
оборудване и капацитет; 
8. идентифицира и подпомага разработване-
то на ключови съвместни проекти и програми 
между бизнеса и научните организации чрез 
публично-частни партньорства и насърчава 
и организира участието в европейски и меж-
дународни мрежи и клъстери; 
9. изпълнява функции по участието на стра-
ната в Рамковата програма на ЕС за научни 
изследвания и иновации Хоризонт Европа; 
10. участва в разработването на политиката 
по защита на интелектуалната собственост 
и права, на нови модели и форми за тех-
нологичен трансфер и комерсиализация на 
научноизследователски продукти и развитие 
на капацитета в сферата; 
11. участва в дейността на работните гру-
пи към Съвета по европейските въпроси в 
сферата на своята компетентност;
12. участва в разработването, координира-
нето и осъществяването на политиката в об-
ластта на Космоса, произтичаща от членството 
на Република България в ЕС, включително 
като организира и ръководи дейността на Ра-
ботна група № 35 „Космическа политика“ по 
Постановление № 85 на Министерския съвет 
от 2007 г. за координация по въпросите на 
Европейския съюз към Съвета по европейски-
те въпроси (обн., ДВ, бр. 35 от 2007 г.; изм. и 
доп., бр. 53 и 64 от 2008 г., бр. 34, 71, 78 и 83 от 
2009 г., бр. 4, 5, 19 и 65 от 2010 г.; попр., бр. 66 
от 2010 г.; изм. и доп., бр. 2 и 105 от 2011 г., 
бр. 68 от 2012 г., бр. 62, 65 и 80 от 2013 г., 
бр. 53, 76, 94 и 101 от 2014 г., бр. 6 от 2015 г.,  
бр. 36 и 79 от 2016 г., бр. 7, 12, 39 и 73 от 
2017 г., бр. 3 от 2019 г. и бр. 41 от 2021 г.); 
13. участва и координира прилагането и 
изпълнението на ангажиментите на Република 
България, които произтичат от членството 
в ЕС и в международни икономически ор-
ганизации, по въпросите на технологиите, 
иновациите и предприемачеството; 
14. предлага мерки за насърчаване на зе-
лените технологии, кръговата икономика и 
биоикономика, подпомага прехода към Ин-
дустрия 4.0 и Индустрия 5.0, като разработва 
и прилага политики и мерки за стимулиране 
на технологии и иновации, както и цифрови 
технологични решения с оглед на насърчаване 
на икономическия растеж;
15. осъществява взаимодействие с ми-
нистерства, агенции и неправителствени 
организации по отношение на дейностите 
за развитие на нисковъглеродна и ресурсно 
ефективна икономика, опазване на околната 
среда и ограничаване изменението на климата 
съобразно функционалната си компетентност;
16. участва в разработването на нацио-
налната рамка на политиката за насърчаване 
на устойчивата електрическа мобилност и 
изпълнението на дейностите в икономиката, 
свързани с прилагането на Директива 2014/94/
ЕС на Европейския парламент и на Съвета;
17. разработва, координира и осъществя-
ва дейностите и мерките на Националната 
програма за реформи и на Националната 
програма за развитие от компетентността на 
Министерството, отчита текущото изпълнение 
на програмите пред отговорните институции;
18. инициира, администрира и участва в 
проекти по програми, финансирани от фон-
довете на ЕС за периода 2021 – 2027 г. или от 
държавния бюджет, в изпълнение на целите и 
приоритетите на правителствената политика 
в областта на научните изследвания, инова-
циите и предприемачеството и технологичния 
трансфер в подкрепа на бизнеса и различни 
сектори от националната икономика, вклю-
чително по организацията на Национален 
иновационен фонд (НИФ);